**Proiectul de mobilitate în domeniul educației școlare KA 101**

**”Strategii inovative pentru un mediu de învățare european” 2020-2022**

**Colegiul ”Silvic Bucovina” Câmpulung Moldovenesc**

Colegiul ”Silvic Bucovina” Câmpulung Moldovenesc se bucură de selecția proiectului de mobilitate în domeniul educației școlare KA 101 ”Strategii inovative pentru un mediu de învățare european” 2020-2022.

Scopul proiectului ”Strategii inovative pentru un mediu de învățare european” este asigurarea unui mediu favorabil de dezvoltare profesională și personală a tuturor elevilor, în vederea creșterii incluziunii lor în mediul școlar și social, prin valorificarea competentelor dobandite de cadrele didactice la cursuri de formare prin programe europene.

Obiectivele specifice ale proictului sunt:

- creșterea cu 10% a promovabilității elevilor cu un nivel de cunoștințe de bază scăzut;

- utilizarea la 20 % dintre orele de curs a metodelor și tehnicilor de învățare non-formală;

- dezvoltarea competențelor de comunicare, înțelegere și valorificare în practică a cunoștințelor dobândite;

- creșterea motivației de învățare prin activități de coaching.

Proiectul de față susține formarea unui numar de 21 de cadre didactice titulare din școală aparținând tuturor ariilor curriculare, cu diferite responsabilități în cadrul școlii, membri ai comisiilor metodice locale și județene, care vor participa în 8 fluxuri la cursuri oferite de furnizori de curs cu experiență, care se pliaza pe nevoile noastre de formare. Furnizorii de curs aleși sunt: Dorea Educational Institute- Limassol (Cipru), ITC International Praga (Cehia), ESMOVIA Valencia (Spania), Learning Together Porto (Portugalia) și Erasmus Learnig Academy Bologna (Italia).

Prin participarea la activitățile de formare vor dobândi și aplica la clasă noi metode, tehnici și instrumente de lucru: învățarea mixtă și modelul de clasă răsturnată (flipped classroom), metode de valorificare a stilurilor de învățare și a inteligențelor multiple, de pregatire a resurselor educaționale și valorificare a rezultatelor învățării, de invatare interactiva, de aplicare a bunelor practici de management al clasei, de dinamizare a grupului.

Impactul proiectului:

-pentru elevi: îmbunătățirea rezultatelor școlare și creșterea promovabilității celor cu nivel scazut de pregatire de baza, motivarea elevilor pentru învățare, dezvoltarea atitudinii pozitive față de școală, creșterea incluziunii lor școlare și sociale;

-pentru școală: asigurarea unei educații de calitate prin profesori bine pregatiti, creșterea prestigiului școlii în comunitate, aplicarea în alte proiecte cu finantare europeană, deschiderea spre cooperarea cu alte instituții de educație din țară și UE;

-pentru familii: creșterea încrederii în școală, îmbunătățirea colaborării cu școala, implicarea în activitățile educative ale școlii, susținerea emoționala în toate situațiile de criză ale copiilor, pentru a evita părăsirea timpurie a școlii.

-pentru comunitate: absolvenți bine pregătiți cu o buna incluziune școlară și socială, ridicarea nivelului economic al zonei,promovarea zonei.

Coordonator proiect

Prof. Olari Cristina